Komisijos sprendimas
1998 m. sausio 9 d.
iš dalies keičiantis Sprendimą 80/804/EEB dėl gyvūnų sveikatos reikalavimų ir veterinarinio sertifikavimo importuojant šviežią mėsą iš Kanados
(tekstas svarbus EEE)
(98/91/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1] su paskutiniais pakeitimais, padarytais Direktyva 96/91/EB [2], ypač į jos 14 straipsnio 1 dalį,
kadangi Komisijos sprendimas 80/804/EEB [3] su paskutiniais pakeitimais, padarytais Sprendimu 96/727/EB [4], nustato gyvūnų sveikatos reikalavimus ir veterinarinį sertifikavimą importuojant šviežią mėsą iš Kanados;
kadangi nesukeliant rizikos dėl ligos plitimo galima įvežti naminių kiaulių, avių ir ožkų šviežią mėsą, jei tie gyvūnai yra Kanados arba Jungtinių Amerikos Valstijų kilmės ir tam tikrą laikotarpį buvo laikomi bet kurioje iš tų šalių;
kadangi Kanada ir Jungtinės Amerikos Valstijos įsipareigojo ne vėliau kaip per 24 valandas Komisijai ir valstybėms narėms pranešti, kad atsirado rimta epizootinė liga;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Šio sprendimo priedas pakeičia Sprendimo 80/804/EEB priedą.
2 straipsnis
Šis sprendimas taikomas nuo penkioliktos dienos nuo pranešimo valstybėms narėms.
3 straipsnis
Šis sprendimas skirtas valstybėms narėms.
Priimta Briuselyje, 1998 m. sausio 9 d.